REPUBLIKA SRBIJA

NARODNA SKUŠTINA

Odbor za pravosuđe, državnu

upravu i lokalnu samoupravu

07 Broj: 06-2/22-15

21. januar 2015. godine

B e o g r a d

**Z A P I S N I K**

**31. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 21. JANUARA 2015. GODINE**

Sednica je počela u 15,30 časova.

 Sednici je predsedavao Petar Petrović, predsednik Odbora.

 Sednici su prisustvovali članovi Odbora: Mirjana Andrić, Olgica Batić, Meho Omerović, Živan Đurišić, Dragan Paunović, Tanja Tomašević Damnjanović, Neđo Jovanović i Laslo Varga.

 Sednici je prisustvovao Velimir Stanojević (zamenik Velinke Tošić).

 Sednici nisu prisustvovali članovi Odbora: Aleksandar Martinović, Vladimir Đukanović, Biljana Savović, Biljana Ilić Stošić, Miletić Mihajlović, Balša Božović, Jovan Marković, niti njihovi zamenici.

 Sednici su prisustvovali Nela Kuburović, pomoćnik ministra pravde, Jovan Ćosić, načelnik, i Zlatko Petrović, viši savetnik u Ministarstvu pravde.

Na predlog predsednika Odbora utvrđen je sledeći

D n e v n i r e d :

1. Razmatranje Predloga zakona o izmenama i dopunama Zakona o javnom beležništvu, koji je podnela Vlada (broj 011-77/15 od 17. januara 2015. godine), u pojedinostima;
2. Razmatranje Predloga zakona o izmenama i dopunama Zakona o prometu nepokretnosti, koji je podnela Vlada (broj 464-75/15 od 17. januara 2015. godine), u pojedinostima;
3. Razmatranje Predloga zakona o izmeni i dopuni Zakona o vanparničnom postupku, koji je podnela Vlada (broj 7-76/15 od 17. januara 2015. godine), u pojedinostima;
4. Razmatranje Predloga zakona o izmenama i dopunama Porodičnog zakona, koji je podnela Vlada (broj 560-74/15 od 17. januara 2015. godine), u pojedinostima;
5. Razmatranje Predloga zakona o izmenama i dopunama Zakona o nasleđivanju, koji je podnela Vlada (broj 463-73/15 od 17. januara 2015. godine), u pojedinostima;
6. Razmatranje Predloga zakona o dopunama Zakona o organizaciji i nadležnosti državnih organa u postupku za ratne zločine, koji je podnela Vlada (broj 713-78/15 od 17. januara 2015. godine), u pojedinostima;
7. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 30. sednice Odbora.

**Prva tačka dnevnog reda:** **Razmatranje** **Predloga zakona o izmenama i dopunama Zakona o javnom beležništvu u pojedinostima**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o javnom beležništvu.

Odbor je odlučio da predloži Narodnoj skupštini da **prihvati** sledeće amandmane:

[- na član 7. koji su zajedno podneli narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović](http://10.200.50.110/zasedanieList.jsf);

- na član 9. koji je podneo narodni poslanik Dragan Nikolić.

Odbor je odlučio da predloži Narodnoj skupštini da **odbije** sledeće amandmane:

- na član 3. koji su zajedno podneli narodni poslanici Gordana Čomić, Borislav Stefanović, Dejan Nikolić, Balša Božović, Jovana Jovanović, Jovan Marković, mr Aleksandra Jerkov, Nataša Vučković i Dragan Šutanovac;

[- na član 3. koji su zajedno podneli narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović](http://10.200.50.110/zasedanieList.jsf);

[- na član 5. koji su zajedno podneli narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović;](http://10.200.50.110/zasedanieList.jsf)

- na član 5. koji su zajedno podneli narodni poslanici Gordana Čomić, Borislav Stefanović, Dejan Nikolić, Balša Božović, Jovana Jovanović, Jovan Marković, mr Aleksandra Jerkov, Nataša Vučković i Dragan Šutanovac;

- na član 7. koji su zajedno podneli narodni poslanici Zoran Živković i Vladimir Pavićević;

[- na član 8. koji su zajedno podneli narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović.](http://10.200.50.110/zasedanieList.jsf)

[- na član 8. koji su zajedno podneli narodni poslanici Zoran Živković i Vladimir Pavićević.](http://10.200.50.110/zasedanieList.jsf)

[- na član 9. koji su zajedno podneli narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović.](http://10.200.50.110/zasedanieList.jsf)

II

Odbor je, u skladu sa čl. 157. stav 6. i 161. stav 1. Poslovnika Narodne skupštine, na Predlog zakona podneo sledeće amandmane:

AMANDMAN I

 Član 5. menja se i glasi:

„Član 5.

Član 82. menja se i glasi:

„Član 82.

U obliku javnobeležničkog zapisa sačinjavaju se:

1) ugovor o raspolaganju nepokretnostima poslovno nesposobnih lica;

2) sporazum o zakonskom izdržavanju, u skladu sa zakonom;

3) ugovor o hipoteci i založna izjava ako sadrže izričitu izjavu obvezanog lica da se na osnovu ugovora o hipoteci, odnosno založne izjave, može, radi ostvarenja dugovane činidbe, po dospelosti obaveze neposredno sprovesti prinudno izvršenje, bilo sudskim bilo vansudskim putem.

Pravni poslovi i izjave iz stava 1. ovog člana koji su sačinjeni u obliku javnobeležničkog zapisa imaju istu dokaznu snagu kao da su sačinjeni u sudu ili pred drugim državnim organom.

Ugovori, odnosno izjave kojima se menjaju pravni odnosi nastali zaključenjem ugovora ili davanjem izjava iz stava 1. ovog člana zaključuju se, odnosno daju u obliku javnobeležničkog zapisa.

Pravni poslovi i izjave iz stava 1. ovog člana koji nisu sačinjeni u obliku javnobeležničkog zapisa ne proizvode pravno dejstvo.” . ”

O b r a z l o ž e nj e

Predložene izmene i nametanje obaveze korišćenja usluga javnih beležnika slepim, gluvim i licima sa invaliditetom koja ne mogu da govore dovodi ova lica u neravnopravan položaj bez valjanog razloga i bez ikakvog pravnog osnova. Slepa lica mogu se upoznati sa sadržinom ugovora o raspolaganju nepokretnosti čitanjem tog ugovora u pristupačnom elektronskom formatu ili na Brajevom pismu, ili im ugovor u štampanom obliku može pročitati lice od poverenja koje slepo lice odabere. Gluva lica nisu nepismena i mogu sama pročitati ugovor a mogu i koristiti usluge tumača za znakovni jezik za potrebe komunikacije. Lice sa invaliditetom koje ne govori nije automatski nepismeno a u svakom slučaju ugovor im može pročitati lice od poverenja koje ono odabere.

Ustav Republike Srbije, član 21. stav 3, zabranjuje diskriminaciju po osnovu invaliditeta. Zakon o sprečavanju diskriminacije osoba sa invaliditetom propisuje da diskriminacija na osnovu invaliditeta u vršenju javnih ovlašćenja predstavlja naročito težak oblik diskriminacije a zabranjuje i tzv. „pozitivnu diskriminaciju“. Član 11 Zakona zabranjuje diskriminaciju u postupku pred organima javne vlasti a članovi 13 do 16 zabranjuju diskriminaciju u pružanju usluga namenjenih javnosti.

Republika Srbija je 2009. ratifikovala Konvenciju o pravima osoba sa invaliditetom, koja članom 5 zabranjuje diskriminaciju na osnovu invaliditeta, članom 12 garantuje jednakost i ravnopravnost osoba sa invaliditetom u pravnom prometu a članom 13 ovim osobama garantuje pristup pravdi. Sporne odredbe člana 5 predloga Zakona o izmenama i dopunama Zakona o javnom beležništvu predstavljaju direktno kršenje pomenutih odredbi Konvencije, pa bi ih trebalo izbrisati. Pritom treba imati u vidu i činjenicu da će Srbija tokom 2015. i 2016. braniti izveštaj o sprovođenju Konvencije pred Komitetom UN za prava osoba sa invaliditetom.

Takođe, navođenje lica koja ugovor moraju zaključitiu formi javnobeležničkog zapisa je neprecizno jer nije jasno koja su to lica koja ne mogu da čitaju i pišu, a koja nisu prethodno obuhvaćena nabrojanim kategorijama. Diskriminatorsko je jer nisu dati razlozi zbog koji se i ovim licima ograničava sloboda i pravo raspolaganja nepokretnostima, s obzirom na to da javni beležnici nisu ovlašćeni da meritorno utvrđuju navedene činjenice.

Ovim amandmanom obuhvaćeni su i amandmani koje su na član 5. podneli zajedno narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović i zajedno narodni poslanici Gordana Čomić, Borislav Stefanović, Dejan Nikolić, Balša Božović, Jovana Jovanović, Jovan Marković, mr Aleksandra Jerkov, Nataša Vučković i Dragan Šutanovac.

AMANDMAN II

Posle člana 8. Predloga zakona dodaje se član 8a koji glasi:

„Član 8a

 U gradovima, odnosno opštinama za koje nisu imenovani javni beležnici, do imenovanja javnih beležnika poslove potvrđivanja (solemnizacije) isprave za koje je zakonom propisana isključiva nadležnost javnih beležnika vršiće osnovni sudovi u skladu sa zakonom.

 Kad sud vrši potvrđivanje (solemnizaciju) isprave, plaća se sudska taksa u iznosu od 60% od sudske takse propisane za sačinjavanje javnobeležničkog zapisa.ˮ

O b r a z l o ž e nj e

Amandmanom se dopunjuje Predlog zakona prelaznom odredbom kojom se propisuje nadležnost osnovnog suda za potvrđivanje (solemnizaciju) isprava u gradovima i opštinama za koje nisu imenovani javni beležnici i propisuje visina sudske takse za te poslove.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda:** **Razmatranje** **Predloga zakona o izmenama i dopunama Zakona o prometu nepokretnosti u pojedinostima**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o prometu nepokretnosti.

Odbor je odlučio da predloži Narodnoj skupštini da **prihvati** sledeće amandmane:

- na član 7. koje su, u istovetnom tekstu, podneli narodni poslanik Dragan Nikolić i, zajedno, narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović.

Odbor je odlučio da predloži Narodnoj skupštini da **odbije** sledeće amandmane:

- na član 1. koji su zajedno podneli narodni poslanici Zoran Živković i Vladimir Pavićević;

- na član 2. koji su zajedno podneli narodni poslanici Zoran Živković i Vladimir Pavićević;

- na član 4. koji su zajedno podneli narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović;

- na član 6. koji su zajedno podneli narodni poslanici Zoran Živković i Vladimir Pavićević;

- na član 7. koji su zajedno podneli narodni poslanici Zoran Živković i Vladimir Pavićević.

II

Odbor je, u skladu sa članom 157. stav 6. i članom 161. stav 1. Poslovnika Narodne skupštine, podneo sledeći amandman:

AMANDMAN

 Član 6. menja se i glasi:

„Član 6.

 U članu 16. st. 1. i 2. menjaju se i glase:

 „Na području osnovnog suda za koje nisu imenovani javni beležnici, do imenovanja javnog beležnika sa službenim sedištem u sedištu osnovnog suda, poslove u vezi sa potvrđivanjem (solemnizacijom) ugovora o prometu nepokretnosti vršiće osnovni sud u skladu sa odredbama ovog zakona i zakona kojim se uređuje javnobeležnička delatnost.

Ako se na području osnovnog suda imenuje javni beležnik sa službenim sedištem van sedišta osnovnog suda, do imenovanja javnog beležnika sa službenim sedištem u sedištu osnovnog suda, osnovni sud je nadležan za poslove u vezi sa potvrđivanjem (solemnizacijom) ugovora o prometu nepokretnosti, samo za teritoriju grada ili opštine na kojima se ne nalazi službeno sedište imenovanog javnog beležnika.ˮ

Stav 4. briše se.ˮ

O b r a z l o ž e nj e

Amandmanom se menja član 6. Predloga zakona, kojim se menja član 16. Zakona o prometu nepokretnosti, tako što se predviđa zadržavanje važeće odredbe stava 3. člana 16. Zakona o prometu nepokretnosti, iz razloga što je neophodno zadržati postojeće rešenje u pogledu prava uvida javnih beležnika u posebnu evidenciju o ugovorima o prometu nepokretnosti koju su vodili osnovni sudovi po ranije važećem Zakonu o prometu nepokretnosti, iz razloga pravne sigurnosti u oblasti prometa nepokretnosti.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda:** **Razmatranje** **Predloga zakona o izmeni i dopuni Zakona o vanparničnom postupku u pojedinostima**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmeni i dopuni Zakona o vanparničnom postupku.

Odbor je odlučio da predloži Narodnoj skupštini da **prihvati** amandmane na član 3. koje su, u istovetnom tekstu, podneli narodni poslanik Dragan Nikolić i, zajedno, [narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović.](http://10.200.50.110/zasedanieList.jsf)

Za izvestioca Odbora na sednici Narodne skupštine određen je Petar Petrović, predsednik Odbora.

**Četvrta tačka dnevnog reda:** **Razmatranje** **Predloga zakona o izmenama i dopunama Porodičnog zakona u pojedinostima**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Porodičnog zakona.

Odbor je odlučio da predloži Narodnoj skupštini da **prihvati** amandmane na član 6. Predloga zakona koje su, u istovetnom tekstu, podneli narodni poslanik Dragan Nikolić i, zajedno, narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović.

Za izvestioca Odbora na sednici Narodne skupštine određen je Petar Petrović, predsednik Odbora.

**Peta tačka dnevnog reda:** **Razmatranje** **Predloga zakona o izmenama i dopunama Zakona o nasleđivanju u pojedinostima**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o nasleđivanju.

Odbor je odlučio da predloži Narodnoj skupštini da **prihvati** amandmane na član 8. Predloga zakona koje su, u istovetnom tekstu, podneli narodni poslanik Dragan Nikolić i, zajedno, narodni poslanici Marko Đurišić, prof. dr Janko Veselinović, Branka Karavidić, Biljana Hasanović Korać, Goran Bogdanović, Snežana Malović, Aleksandar Senić, dr Blagoje Bradić i Dušan Petrović.

Za izvestioca Odbora na sednici Narodne skupštine određen je Petar Petrović, predsednik Odbora.

**Šesta tačka dnevnog reda: Razno**

U okviru ove tačke dnevnog reda nije bilo pitanja ni predloga.

 Sednica je završena u 9,45 časova.

SEKRETAR PREDSEDNIK

Ljiljana Miletić Živković Petar Petrović